Grb-001

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA RUŽIĆ**

**OBRAZLOŽENJE**

**UZ POLUGODIŠNJI IZVJEŠTAJ**

**O IZVRŠENJU PRORAČUNA OPĆINE RUŽIĆ**

**ZA 2023.**

**Gradac, kolovoz 2023.**

**1. ZAKONSKI OKVIR**

Na temelju članka 88. Zakona o proračunu „(Narodne novine“ br. 144/21) Načelnik podnosi Općinskom vijeću prijedlog polugodišnjeg izvještaja o izvršenju proračuna za prvo polugodište tekuće godine do 30. rujna tekuće proračunske godine.

Polugodišnji izvještaj o izvršenju Proračuna Općine Ružić za 2023. sastoji se od:

1. Općeg dijela
2. Posebnog dijela
3. Obrazloženja uz Polugodišnji izvještaj o izvršenju Proračuna Općine Ružić za 2023.

Sadržaj Polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23).

Proračun Općine Ružić je donesen je na 9. sjednici Općinskog vijeća od 8.12.2022. godine i objavljen u „Službenom glasilu Općine Ružić“ broj 6/22 od 12. prosinca 2022.

**2. OPĆI DIO**

Izvještaj o izvršenju općeg dijela proračuna za razdoblje od 1. siječnja do 30. lipnja 2023. sadrži:

* Sažetak A. Računa prihoda i rashoda i B. Računa financiranja
* A. Račun prihoda i rashoda
* B. Račun financiranja.

**2.1. SAŽETAK A. RAČUNA PRIHODA I RASHODA I B. RAČUNA FINANCIRANJA**

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju od 1. siječnja do 30. lipnja 2023. ostvaren manjak prihoda u iznosu od 74.774,56 €.

Planirana raspoloživa sredstva iz prethodnog razdoblja su u iznosu od 250.100,00 €.

**2.2. RAČUN PRIHODA I RASHODA**

Račun prihoda i rashoda iskazuje se u sljedećim tablicama:

* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji.

**2.2.1. Prihodi i rashodi prema ekonomskoj klasifikaciji**

Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine)  te rezultat poslovanja za obračunsko razdoblje tekuće godine.

**2.2.1.1. Prihodi**

Prihodi (skupina 6 + skupina 7) su ostvareni u iznosu od 274.980,44 €, što je 72,86 % u odnosu na obračunsko razdoblje prethodne godine te 21,68% u odnosu plan.

Prihodi od poreza

Prihodi od poreza ostvareni su u iznosu od 90.285,60 €,što je 41,27% u odnosu na plan, a čine ih:

* porez i prirez na dohodak u iznosu od 83.222,18 €
* porezi na imovinu u iznosu od 6.704,84 €
* porezi na robu i usluge u iznosu od 358,58 €.

Pomoći iz inozemstva i od subjekata unutar općeg proračuna

Pomoći iz inozemstva i od subjekata unutar općeg proračuna ostvarene su u iznosu od167.490,21 €*,* što je 16,87% u odnosu na plan, a čine ih:

* + pomoći proračunu iz drugih proračuna u iznosu od 167.490,21 €, koje se odnose na:
  + tekuće pomoći proračunu iz drugih proračuna u iznosu od 109.423,98 €, iz državnog proračuna od Ministarstva financija na ime fiskalnog izravnanja
  + kapitalne pomoći proračunu iz drugih proračuna u iznosu od 37.162,39 €, iz državnog proračuna od Ministarstva regionalnog razvoja i Eu fondova za financiranje modernizacije javne rasvjete
  + tekuće pomoći iz županijskog proračuna u iznosu od 20.903,84 €, za sufinanciranje prijevoza putnika u javnom prometu

Prihodi od imovine

Prihodi od imovine ostvareni su u iznosu od 7.630,15 €,što je 27,8 % u odnosu na plan.

Prihodi od administrativnih i upravnih pristojbi, pristojbi po posebnim propisima i naknada

Prihodi od administrativnih i upravnih pristojbi, pristojbi po posebnim propisima i naknada ostvareni su u iznosu od 9.574,48 €,što je 32,71 *%* u odnosu na plan, a odnosi se prihod od komunalne naknade u iznosu 9.565,77 € i prihod od vodnog doprinosa u iznosu 8,71 €.

**2.2.1.2. Rashodi**

Rashodi (skupina 3 + skupina 4) su izvršeni u iznosu od 349.755,00 €, što je 22,74 % u odnosu na plan. Odnose se na rashode poslovanja u iznosu od 338.270,98, ili 35,50 % u odnosu na plan i rashode za nabavu nefinancijske imovine u iznosu od 11.484,02, ili 2,03 % od plana.

Rashodi za zaposlene

Rashodi za zaposlene izvršeni su u iznosu od122.289,46 €, što je 49,46% u odnosu na plan. Odnose se na plaće s pripadajućim doprinosima za četvoro zaposlenih u općini i dvadeset žena u programu „Zaželi“.

Materijalni rashodi

Materijalni rashodi su izvršeni u iznosu od 123.642,53 €,što je 28,47 %u odnosu na plan. Vrijednosno najznačajniji su rashodi za energiju, 43.537,55 €, te rashodi za usluge u iznosu 64.844,05 € (najveći iznos u ovoj skupini odnosi se na usluge tekućeg i investicijskog održavanja javne rasvjete, odnosno modernizacija, zamjena postojeće novom učinkovitijom led rasvjetom).

Financijski rashodi

Financijski rashodi izvršeni su u iznosu od 2.192,74 €,što je 87,71% u odnosu na plan, a odnose se na usluge platnog prometa i bankarske usluge.

Pomoći dane u inozemstvo i unutar općeg proračuna

Pomoći dane u inozemstvo i unutar općeg proračuna izvršene su u iznosu od 51.383,12 €,što je 36,90% u odnosu na plan. Odnose se na pomoći unutar općeg proračuna, sredstva se doznačuju proračunu grada Drniša za sufinanciranje dječjeg vrtića Gradac.

Naknade građanima i kućanstvima na temelju osiguranja i druge naknade

Naknade građanima i kućanstvima na temelju osiguranja i druge naknade izvršene su u iznosu od 28.530,40 €,što je 35,13% u odnosu na plan. Odnose se na ostale naknade građanima i kućanstvima iz proračuna, u novcu (potpore za novorođenu djecu i novosklopljeni brak kao i jednokratne pomoći korisnicima zajamčene minimalne naknade i sufinanciranje cijene prijevoza, te kućanske potrepštine korisnicima programa Zaželi).

Ostali rashodi

Ostali rashodi izvršeni su u iznosu od 10.232,73 €,što je 21,15% u odnosu na plan, a odnose se na tekuće donacije u novcu (KUD-ovima, sportskim društvima, DVD-u Ružić i Hrvatskoj Gorskoj službi spašavanja – Šibenik.

Rashodi za nabavu proizvedene dugotrajne imovine

Rashodi za nabavu proizvedene dugotrajne imovine izvršeni su u iznosu od 11.484,02 €, što je 2,03 % u odnosu na plan, a odnose se na sanaciju igrališta Gradac kao i priključak na mrežu igrališta Gaj i nabavku komunalne opreme.

**2.2.1.3. Višak/manjak prihoda**

Saldo kartica viška prihoda od nefinancijske imovine 01.01.2023. godine je 51.030,54 €, a viška prihoda poslovanja je 204.207,42 €. Iz viška prihoda poslovanja u obračunskom razdoblju izvršen je povrat neutrošenih sredstava po obračunu HZZ-u za javne radove, kao i MPUGDI za investiciju iz 2022. godine, u iznosu 512,77 €, a također je u općinski proračun izvršen povrat sredstava od više plaćenog računa iz 2022. godine kao i povrat poreza po godišnjem obračunu poreza i doprinosa u iznosu 410,40 €. Saldo viška prihoda poslovanja na kraju obračunskog razdoblja iznosi 204.105,05 €.

**2.2.2. Prihodi i rashodi prema izvorima financiranja**

Za izvršenje rashoda planirani su izvori financiranja**,** koje čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih ili ostvarenih prihoda po izvorima.

**Prihodi (skupina 6 + skupina 7)** ostvareni su u ukupnom iznosu od 274.680,44 €, što je 21,68% u odnosu na plan, kako slijedi:

* **opći prihodi i primici** u iznosu od 207.209,73 €, što je 45,55 % u odnosu na plan, a čine ih porez i prirez na dohodak, porezi na imovinu, porezi na robu i usluge, prihodi od financijske imovine, prihodi od nefinancijske imovine, upravne i administrativne pristojbe, kazne i upravne mjere i ostali prihodi
* **prihodi za posebne namjene** u iznosu od 9.704,48 €, što je 23,90 % u odnosu na plan, a čine ih prihodi od nefinancijske imovine, prihodi po posebnim propisima te komunalni doprinosi i naknade
* **pomoći** u iznosu od 58.066,23 €, što je 7,51 % u odnosu na plan, a čine ih pomoći proračunu iz drugih proračuna,

Rashodi (skupina 3 + skupina 4) izvršeni su u iznosu od 349.755,00 €, što je 23,03 % u odnosu na plan, iz izvora kako slijedi:

* **opći prihodi i primici** u iznosu od 197.432,50 €, što je 28,00 % u odnosu na plan
* **prihodi za posebne namjene** u iznosu od 4.252,91 €, što je 10,48 % u odnosu na plan
* **pomoći** u iznosu od 148.069,59 € **,** što je 19,16 % u odnosu na plan

**2.2.3. Rashodi prema funkcijskoj klasifikaciji**

Rashodi prema funkcijskoj klasifikaciji daju prikaz izvršenih rashoda prema njihovoj namjeni, odnosno funkciji, čije su brojčane oznake i nazivi preuzeti iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom.

Ukupni rashodi izvršeni su u iznosu od 349.755,00 €, što je 23,03 % u odnosu na plan i razvrstani su kroz devet funkcija. Iz izvršenja rashoda prema funkcijskoj klasifikaciji vidljivo je da su svi rashodi izvršeni u skladu s planom.

**3. POSEBNI DIO**

Izvještaj o izvršenju posebnog dijela proračuna za razdoblje od 1. siječnja do 30. lipnja 2023. sadrži:

* Izvršenje po organizacijskog klasifikaciji,
* Izvršenje po programskoj klasifikaciji.

**3.1. IZVRŠENJE PO ORGANIZACIJSKOJ KLASIFIKACIJI**

Organizacijska struktura općine Ružić:

* **Razdjel 001 – Jedinstveni upravni odjel.**

Općina nema proračunske korisnike.

Izvještaj o izvršenju po organizacijskoj klasifikaciji daje pregled izvršenja proračuna po razdjelu i glavama, ukupni rashodi u iznosu od 349.755,00 € izvršeni su kroz jedan razdjel.

**3.2. IZVRŠENJE PO PROGRAMSKOJ KLASIFIKACIJI**

RAZDJEL 001 JEDINSTVENI UPRAVNI ODJEL

UKUPNI RASHODI JUO

|  |  |  |  |  |  |
| --- | --- | --- | --- | --- | --- |
| Program | 1001 | REDOVNA DJELATNOST OPĆINSKIH TIJELA | 222.530,00 | 68.965,04 | 30,99 |
| Aktivnost | A100101 | Predstavničko i izvršno tijelo Općine | 10.355,00 | 2.656,80 | 25,66 |
| Aktivnost | A100102 | Reprezentacija, protokol, proslave | 4.000,00 | 954,40 | 23,86 |
| Aktivnost | A100103 | Proračunska pričuva | 1.200,00 | 200,00 | 16,67 |
| Aktivnost | A100104 | Rashodi za zaposlene | 80.800,00 | 39.530,36 | 48,92 |
| Aktivnost | A100105 | Materijalni i financijski rashodi | 88.840,00 | 25.623,48 | 28,84 |
| Kapitalni projekti | K100011 | Prostorni plan | 11.285,00 | 0,00 | 0,00 |
| Kapitalni projekti | K100107 | Nabavka opreme | 6.150,00 | 0,00 | 0,00 |
| Aktivnost | A100109 | Otplata primljenog kredita | 19.900,00 | 0,00 | 0,00 |

Cilj programa je učinkovito upravljanje i obavljanje poslova od lokalnog značaja, upravljanje općinom, izvršavanje proračuna, sve sa svrhom transparentnog poslovanja.

Provedbom ovog programa izvršena su sredstva za rad i djelovanje predstavničkog tijela, obilježavanje državnih praznika i blagdana, redovno financiranje prava zaposlenika iz radnog odnosa. Također su izvršena sredstva za podmirivanje materijalnih rashoda koji uključuju naknade za prijevoz zaposlenika, dnevnice i putne troškove, troškove stručnog usavršavanja zaposlenika te nesmetano obavljanje upravnih, stručnih i ostalih poslova općinske uprave, rashoda za materijal i energiju zatim rashoda za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, financijske rashode te ostale nespomenute rashode poslovanja.

Kapitalni projekt Izmjena i dopuna prostornog plana općine nije izvršen u obračunskom razdoblju, potpisan je ugovor s izvoditeljem usluge, izdaci će nastati u idućem razdoblju.

|  |  |  |  |  |  |
| --- | --- | --- | --- | --- | --- |
| Program | 1002 | KOMUNALNA INFRASTRUKTURA | 423.362,00 | 89.186,83 | 21,07 |
| Aktivnost | A100201 | Javna rasvjeta | 221.490,00 | 80.019,38 | 36,13 |
| Aktivnost | A100202 | Održavanje cesta | 16.520,00 | 1.461,88 | 8,85 |
| Aktivnost | A100203 | Ostala komunalna održavanja i usluge | 20.870,00 | 6.242,52 | 29,91 |
| Aktivnost | A100204 | Javni radovi | 28.955,00 | 1.463,05 | 5,05 |
| Aktivnost | A100214 | Sufinanciranje komunalnog redarstva | 3.985,00 | 0,00 | 0,00 |
| Kapitalni projekt | K100205 | Izgradnja cesta i cestovne infrastrukture | 22.640,00 | 0,00 | 0,00 |
| Kapitalni projekt | K100206 | Gospodarenje otpadom | 2.500,00 | 0,00 | 0,00 |
| Kapitalni projekt | K100208 | Stambena zona Ružić | 5.500,00 | 0,00 | 0,00 |
| Kapitalni projekt | K100210 | Nabavka komunalne opreme | 9.292,00 | 0,00 | 0,00 |
| Kapitalni projekt | K100213 | Uređenje groblja | 26.555,00 | 0,00 | 0,00 |
| Tekući projekt | T100211 | Zaštita okoliša | 31.855,00 | 0,00 | 0,00 |
|  |  |  |  |  |  |
| Kapitalni projekt | K100212 | Izgradnja i uređenje nogostupa u Gradcu | 33.200,00 | 0,00 | 0,00 |
|  |  |  |  |  |  |

Cilj programa je osiguravanje i usmjeravanje cjelovitog razvitka komunalne infrastrukture za kvalitetno zadovoljenje zajedničkih komunalnih potreba građana.

U Programu je realizirano održavanje nerazvrstanih cesta i poljskih putova (1.461,88 €) odnosno prema potrebama na terenu i prioritetima. Također je realizirano i održavanje javnih površina, poljskih i šumskih putova (1.462,50 €), materijal za komunalna održavanja (410,06 €), održavanje i trošak javne rasvjete (36.562,22 €) i komunalne usluge, odvoz velikih kontejnera (5.657,45 €). Izvršena je i I. faza rekonstrukcije javne rasvjete zamjenom postojeće opreme učinkovitijom led rasvjetom (43.631,48 €). Program se realizirao kontinuirano sukladno planu za pojedine aktivnosti, a sve u svrhu podizanja razine i kvalitete uređenosti i prema proračunskim mogućnostima.

|  |  |  |  |  |  |
| --- | --- | --- | --- | --- | --- |
| Program | 1003 | PREDŠKOLSKI ODGOJ | 108.496,00 | 51.461,29 | 47,43 |
| Aktivnost | A100301 | Financiranje programa predškolskog odgoja | 103.186,00 | 51.461,29 | 49,87 |
| Kapitalni projekt | K100302 | Izgradnja vrtića | 5.310,00 | 0,00 | 0,00 |

Cilj programa je uspostavljanje sustava predškolske djelatnosti i povećanje obuhvata djece predškolskim odgojem.

Programom su izvršena financijska sredstva za ostvarivanje predškolske djelatnosti, odnosno plaće za sedam zaposlenih djelatnika, a programom je obuhvaćeno 41 dijete u Dječjem vrtiću Gradac u kojem se provode programi odgoja i obrazovanja djece predškolske dobi. Mjerilo uspješnosti je uspostavljanje sustava osiguranja predškolske djelatnosti te redovno funkcioniranje Dječjeg vrtića.

|  |  |  |  |  |  |
| --- | --- | --- | --- | --- | --- |
| Program | 1004 | OBNOVA I UREĐENJE OBJEKATA U OPĆINI | 68.406,00 | 7.535,87 | 11,02 |
| Aktivnost | A100408 | Održavanje objekata u vlasništvu | 5.310,00 | 0,00 | 0,00 |
| Kapitalni projekt | K100401 | Obnova i uređenje Osnovne škole i Antimalarične stanice u Otavicama | 4.000,00 | 0,00 | 0,00 |
| Kapitalni projekt | K100402 | Obnova i uređenje stare škole u Umljanovićima | 2.000,00 | 0,00 | 0,00 |
| Kapitalni projekt | K100403 | Obnova i uređenje stare škole u Mirlović Polju | 8.636,00 | 208,11 | 2,41 |
| Kapitalni projekt | K100404 | Uređenje škole u Čavoglavama | 4.000,00 | 0,00 | 0,00 |
| Kapitalni projekt | K100407 | Projektno - tehnička dokumentacija | 13.280,00 | 0,00 | 0,00 |
| Kapitalni projekt | K100405 | Uređenje doma Gradac | 10.620,00 | 0,00 | 0,00 |
| Tekući projekt | T100407 | Sanacija igrališta i okoliša škole Gradac | 20.560,00 | 7.327,76 | 35,64 |

Cilj programa je očuvanje, sanacija i revitalizacija porušenih objekata kao i objekata spomeničke kulturne baštine-kulturnih dobara. U svrhu održavanja objekata u vlasništvu (posjedu) općine te u svrhu stvaranja uvjeta za svrsishodnu upotrebu istih potrebno je kontinuirano vršiti njihovu rekonstrukciju i održavanje te je u obračunskom razdoblju realizirana nabavka opreme za staru školu Mirlović Polje i uređenje igrališta uz školu Gradac.

|  |  |  |  |  |  |
| --- | --- | --- | --- | --- | --- |
| Program | 1005 | SOCIJALNA ZAŠTITA | 244.825,00 | 116.928,52 | 47,76 |
| Aktivnost | A100501 | Potpore predškolcima, učenicima i studentima | 24.300,00 | 0,00 | 0,00 |
| Aktivnost | A100502 | Potpore za novosklopljeni brak | 3.330,00 | 550,00 | 16,52 |
| Aktivnost | A100503 | Potpore za novorođenu djecu | 12.500,00 | 4.050,00 | 32,40 |
| Aktivnost | A100504 | Ostale potpore stanovništvu | 3.200,00 | 1.200,00 | 37,50 |
| Aktivnost | A100505 | Humanitarno djelovanje i zdravstvo | 3.170,00 | 0,00 | 0,00 |
| Aktivnost | A100506 | Zaželi - program zapošljavanja žena | 170.440,00 | 97.192,62 | 57,02 |
| Aktivnost | A100508 | Sufinanciranje troškova prijevoza u javnom prometu | 27.885,00 | 13.935,90 | 49,98 |

Cilj programa je skrb o socijalno najugroženijim i najosjetljivijim skupinama građana i osiguravanje sredstava za podmirenje troškova stanovanja kao i razni oblici stimulativne pomoći stanovništvu na području Općine Ružić. Ujedno, cilj programa je sufinanciranje programa udruga i ustanova iz područja humanitarne skrbi koji su od interesa za Općinu i Crvenog križa Drniš.

U okviru ovog programa u obračunskom razdoblju isplaćene su stimulativne potpore za 5 novorođene djece, 1 novosklopljeni brak, 5 jednokratnih potpora korisnicima zajamčene minimalne naknade za teške životne uvjete i 2 potpore za troškove liječenja. Također u okviru ovog programa realiziran je i projekt „Zaželi“ – zapošljavanje žena za pomoć starijim kućanstvima kao i sufinanciranje troškova prijevoza putnika u javnom prometu.

|  |  |  |  |  |  |
| --- | --- | --- | --- | --- | --- |
| Program | 1006 | JAVNE POTREBE U SPORTU | 272.165,00 | 5.080,88 | 1,87 |
| Aktivnost | A100601 | Sportske udruge | 4.720,00 | 1.132,73 | 24,00 |
| Kapitalni projekt | K100602 | Izgradnja sportskih i rekreacijskih terena | 263.460,00 | 3.948,15 | 1,50 |
| Kapitalni projekt | K100603 | Izgradnja igrališta Kljaci | 3.985,00 | 0,00 | 0,00 |

Cilj programa je poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, kao i izgradnja sportskih objekata.

Značajniji iznos sredstava odnosi se na projekt izgradnje i uređenja sportskih i rekreacijskih terene kroz sufinanciranja, ali u obračunskom razdoblju nije realiziran, tek manji dio za priključak na elektromrežu.

|  |  |  |  |  |  |
| --- | --- | --- | --- | --- | --- |
| Program | 1008 | ZAŠTITA OD POŽARA I SUSTAV ZAŠTITE I SPAŠAVANJA | 116.240,00 | 6.496,57 | 5,59 |
| Aktivnost | A100801 | Hrvatska gorska služba spašavanja | 2.000,00 | 1.000,00 | 50,00 |
| Aktivnost | A100802 | Dobrovoljno vatrogasno društvo Ružić | 19.250,00 | 4.000,00 | 20,78 |
| Aktivnost | A100803 | Civilna zaštita | 2.700,00 | 0,00 | 0,00 |
| Aktivnost | A100804 | Javna vatrogasna postrojba | 700,00 | 0,00 | 0,00 |
| Aktivnost | A100806 | Planovi i programi iz domene zaštite i spašavanja, zaštite od požara i CZ | 2.660,00 | 1.496,57 | 56,26 |
| Kapitalni projekt | K100805 | Obnova vatrogasnog doma Kljaci | 88.930,00 | 0,00 | 0,00 |

Programom se osiguravaju sredstava za rad Dobrovoljnog vatrogasnog društva Ružić, HGSS, izradu mjera zaštite i spašavanja na području Općine Ružić sukladno Zakonu o sustavu civilne zaštite. Projekt obnove i uređenja vatrogasnog Doma Kljaci je prijavljen po raspisanom javnom pozivu MRRFEU, P**rograma gospodarske i društvene revitalizacije Dalmatinske Zagore** te je dodijeljeno **90.000,00 eura**za projekt **„III. faza rekonstrukcije Vatrogasnog doma u Kljacima",** isti će se realizirati u narednom razdoblju.

|  |  |  |  |  |  |
| --- | --- | --- | --- | --- | --- |
| Program | 1011 | KULTURA, RELIGIJA I UDRUGE GRAĐANA | 21.243,00 | 4.100,00 | 19,30 |
| Aktivnost | A101101 | Djelatnosti udruga i službi u kulturi | 9.296,00 | 1.300,00 | 13,98 |
| Aktivnost | A101102 | Donacije vjerskim zajednicama | 7.965,00 | 0,00 | 0,00 |
| Aktivnost | A101103 | Potpore ostalim udrugama civilnog društva | 3.982,00 | 2.800,00 | 70,32 |

Cilj programa je razvoj civilnog društva na lokalnoj razini i financiranje programa udruga koje su od interesa za Općinu Ružić

Programom su izvršena sredstva odnosno tekuće donacije kulturnim udrugama s područja Općine po odobrenim programima, kao i potpore ostalim udrugama civilnog društva po prijavljenim programima od interesa za Općinu.

|  |  |  |  |  |  |
| --- | --- | --- | --- | --- | --- |
| Program | 1012 | POTICANJE RAZVOJA TURIZMA | 61.023,00 | 0,00 | 0,00 |
| Kapitalni projekt | K101201 | Uređenje mreže biciklističkih i pješačkih staza i sadržaja | 61.023,00 | 0,00 | 0,00 |

Cilj programa je poticanje razvoja turizma te stvaranje okvira za konkretne turističke ponude na principima održivog razvoja.

Programom su planirane početne aktivnosti oko poticanja razvoja turizma odnosno turističke ponude na području općine uz sufinanciranje, ali kako nije raspisan jevni poziv, sredstva nisu realizirana u obračunskom razdoblju.

**4. OBVEZE**

Stanje obveza na dan 01.01.2023. godine iznosi 37.647,67 €, a stanje 30.06.2023.godine iznosi 86.365,88 €.

Povećanje je nastalo zbog povrata sredstava namirenja nedostajućih sredstava iz državnog proračuna u ovom obračunskom razdoblju.

Od navedenog iznosa stanja na kraju obračunskog razdoblja dospjele obveze iznose 4.070,45 €, a nedospjele 82.295,43 €.

|  |  |
| --- | --- |
| **Dospjele obveze** | **Iznos €** |
| Međusobne obveze prorač. korisnika – naknada za legalizaciju | 3.994,75 |
| Račun za vodu „RAD“ Drniš za 5/23 | 75,70 |
| **Nedospjele obveze** |  |
| Obveze za jamčevine po ugovoru za otklanjanje nedostataka (Asfalt - AB Solin) | 12.434,81 |
| Obveze za priznata ulaganja (poslovni prostor HP) | 4.167,45 |
| Kontinuirani rashodi za 03/23 | 15.220,12 |
| Troškovi stanovanja korisnicima zajamčene min. nak. u narednom razdoblju | 2.907,62 |
| Povrat namirenja nedostajućih sredstava iz državnog proračuna | 47.565,43 |

**5. POTRAŽIVANJA**

Ukupna potraživanja za prihode poslovanja i prodaje nefinancijske imovine iznose 9.963,34 € (konta 12+16),

ispravak vrijednosti potraživanja (129) 17.803,87 €.

U priloženoj tabeli iskazana su potraživanja po vrstama:

|  |  |  |
| --- | --- | --- |
| **VRSTA PRIHODA** | **Ukupno potraživanje** | **Ispravak vrijednosti potraživanja** |
| Potraživanja za plaćeni porez i prirez | 42,32 | 0,00 |
| Potraživanja iz prethodnih godina | 334,23 | 0,00 |
| Potraživanja od zakupa i iznajmljivanja imovine  Pastuović | 132,70 | 0,00 |
| Potraživanja za poreze – porez na imovinu | +2.709,51 | 2.829,82 |
| Potraživanja za poreze – porez na promet | +39,35 | 56,18 |
| Potraživanja za poreze – porez na tvrtku | 2.981,93 | 3.024,8 |
| Potraživanja za prihode od nefinancijske imovine -  naknadu za legalizaciju | 5.706,78 | 0,00 |
| Komunalni doprinos | 156,21 | 156,21 |
| Komunalna naknada | 21.161,90 | 11.736,86 |

**6. SALDA ŽIRORAČUNA I BLAGAJNE na dan 30. 06. 2023.**

Saldo žiroračuna na dan 30. 06. 2023. iznosi 251.506,35 €, a blagajne 336,39 €.

**7. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U obračunskom razdoblju 2023. godine Općina se nije zaduživala.

**8. IZVJEŠTAJ O DANIM SUGLASNOSTIMA ZA ZADUŽIVANJE I JAMSTVIMA**

Općina Ružić u obračunskom razdoblju 2023. godine nije davala suglasnost za zaduživanje i jamstva.

**9. IZVJEŠTAJ O KORIŠTENJU PRORAČUNSKE PRIČUVE**

Proračunom Općine Ružić planirana je proračunska pričuva u iznosu od 1.200,00 €. Sredstva proračunske pričuve u obračunskom razdoblju su korištena u iznosu 200,00 € za pomoć žrtvama potresa u Siriji i Turskoj, a sredstva su doznačena nadležnoj Županiji koja će sredstva objediniti.

**10. IZVJEŠTAJ O KORIŠTENJU EU SREDSTAVA**

U obračunskom razdoblju proveden je projekt „Zaželi“ – 3. faza s ukupnim proračunom od 131.130,14 €, projekt traje osam mjeseci do 07. 08. 2023. godine. Isplaćeno je pet plaća za dvadeset zaposlenih žena i drugi troškovi prihvatljivi i planirani ugovorom. Podnijeta su dva ZNS-a, ali u obračunskom razdoblju nije bilo uplate sredstava.